BOSNA I HERCEGOVINA  

FEDERACIJA BOSNE I HERCEGOVINE

TUZLANSKI KANTON   

OPĆINSKI SUD U LUKAVCU                                             

Broj:126 0 I 199448 23 I 2 

Lukavac, 16.02.2024. godine


Općinski sud u Lukavcu,  sudija Enisa Hankić u izvršnom postupku  tražioca izvršenja  Raiffesien Banka d.d. Sarajevo ulica Zmaja od Bosne bb, protiv izvršenika Š.P iz Lukavca ulica ……… bb, radi izvršenja, vrijednost spora 30.897,48 KM, van ročišta dana 16.02.2024. godine, donio je slijedeći:

ZAKLJUČAK O PRODAJI

I -       ODREĐUJE SE prvo ročište za prodaju nekretnine i to: 
Zemljište koje se nalaze na parcelama označenim kao:

-  k.č br. 853/3 Za Viganj, Njiva 5 klase, površine 163 m2, upisane u zk. uložak broj 33 KO Poljice I  sa pravom vlasništva na izvršeniku Š.P sa 1/1, 

- k.č br. 853/5 Za Viganj, Njiva 5 klase, površine 79 m2, upisane u zk. uložak broj 1621 KO Poljice I  sa pravom vlasništva na izvršeniku Š.P sa 1/1,

- k.č br. 853/7 Za Viganj, prilazni put, površine 125 m2, upisane u zk. uložak broj 299 KO Poljice I  sa pravom suvlasništva na izvršeniku Š.P sa 1/3.
za dan (srijeda ) 03.04.2024. godine u 13,00 sati

Ročište za prodaju  usmenim javnim nadmetanjem održat će u zgradi Općinskog suda u Lukavcu – 1.sprat, sudnica broj 23, na koje se pozivaju tražilac izvršenja , izvršenik i zainteresovana lica kao kupci.

II- Vrijednost nekretnina utvrđena je od strane vještaka poljoprivredne struke Alije Šehovića i ista ukupno iznosi 2.836,67 KM ( vrijednost zemljišta k.č. broj 853/3 iznosi 1.630,00 KM  + vrijednost zemljišta  kč.broj 853/5 iznosi 790,00 KM + vrijednost zemljišta kč.broj 853/7  iznosi 416,67 KM).

III- Na prvom ročištu za javno nadmetanje ne može se nekretnina prodati ispod polovine utvrđene vrijednosti navedene u tačci II ovog zaključka. Ako se nekretnina ne bude mogla prodati na prvom ročištu, sud će u roku od 30 dana zakazati drugo ročište na kojem se nekretnina iz tačke I ovog zaključka ne može prodati za manje od 1/3 vrijednosti utvrđene zaključkom o prodaji.  Ako nekretnina ne bude prodata ni na drugom ročištu sud će u roku od 15, a najviše 30 dana zakazati treće ročište na kojem nekretnine mogu biti prodate bez ograničenja najniže cijene u odnosu na utvrđenu vrijednost. Kupac je dužan platiti porez na promet nepokretnosti i takse u vezi sa prodajom.
IV- Kupac je dužan položiti cijenu u roku od 30 dana od dana objavljivanja zaključka o prodaji nepokretnosti najpovoljnijem kupcu, na sudskoj oglasnoj tabli. Ako ponudilac sa najvećom ponudom ne deponuje prodajnu cijenu u predviđenom roku sud će zaključkom prodaju tom ponudiocu oglasiti nevaljanom i novim zaključkom odrediti da je nekretnina prodata drugom po redu ponudiocu koji u roku od 15 dana deponuje kod suda prodajnu cijenu, a ukoliko ni drugi ponudilac ne položi cijenu u predviđenom roku sud primjenjuje ova pravila i na trećeg ponudioca. 

V - U javnom nadmetanju iz tačke I ovog zaključka mogu sudjelovati samo osobe koje su položile osiguranje. Osiguranje iznosi 1/10 određene vrijednosti nekretnine s tim što ne može iznositi više od 10.000,00 KM (slovima: desethiljada konvertibilnih maraka). Osobe koje sudjeluju u javnom nadmetanju dužne su prije početka ročišta sudu predati po jedan primjerak uplatnice iz koje je vidljivo da je osiguranje položeno. 

VI- Osiguranje se polaže na depozitni račun Općinskog suda u Lukavcu broj 1321002012496062 otvoren kod NLB Banke, sa naznakom broja predmeta. Ponuđačima čija ponuda nije prihvaćena, osim za tri najbolja ponudioca, vratit će se osiguranje odmah nakon zaključenja javnog nadmetanja. Od polaganja osiguranja u ovoj izvršnoj stvari oslobođeni su tražilac izvršenja na čiji je prijedlog određeno izvršenje i nosioci prava upisani u zemljišnoj knjizi koja prestaju prodajom nekretnine, ako njihova potraživanja dostižu iznos osiguranja i ako bi se taj iznos mogao namiriti iz kupovne cijene. 

VII- Stvarne služnosti, stvarni tereti i prava građenja na nepokretnosti ne prestaju prodajom nepokretnosti. Prodajom nepokretnosti ne prestaju ni lične služnosti koje su u zemljišnoj knjizi upisane prije prava radi čijeg se namirenja izvršenje provodi. 

VIII- Ovaj zaključak objavit će  se na Oglasnoj ploči suda, a stranka može o svom trošku objaviti zaključak o prodaji u sredstvima javnog informisanja, odnosno da o zaključku obavijesti lica koja se bave posredovanjem u prodaji nekretnina. 









              

   Sudija,









          


Enisa Hankić

Pouka o pravnom lijeku: Protiv ovog zaključka nije dopušten pravni lijek.

